Rhodesi stipendium

Rhodesi stipendium on rahvusvaheline stipendium välisüliõpilastele, kes on lõpetanud bakalaureuseõpingud ja soovivad edasi õppida Oxfordi Ülikoolis.http://www.rhodeshouse.ox.ac.uk/ Rhodes Trust (2009) The Rhodes Scholarships.  Stipendium on saanud nime Cecil Rhodesi järgi, kes 1902. aastal vastava fondi asutas. 

See on maailma esimene ulatuslikum rahvusvaheliste stipendiumide programm, mida paljud peavad ühtlasi "maailma kõige prestiižsemaks stipendiumiks" (nt Timehttps://web.archive.org/web/20140725044443/http://content.time.com/time/magazine/article/0,9171,949697,00.html "Education: Reunion of a Scholarly Elite". Time.com. 11.07.1983., Yale University Presshttp://www.yalebooks.com/yupbooks/book.asp?isbn=9780300118353 Ziegler, Philip. "Legacy. Cecil Rhodes, the Rhodes Trust and Rhodes Scholarships". Yale University Press. 2008, The McGill Reporterhttp://www.mcgill.ca/reporter/34/07/rhodes/ McCabe, Daniel. The Rhodes to glory 34 (7). Mc Gill Reporter. 13.12.2001. ja Associated Presshttp://www.nbcnews.com/id/34099294/ns/us_news-education "Swimmers, poets among 2010 Rhodes Scholars Winners selected from 805 applicants at 326 schools".Associated Press. 23.11.2009.).

Rhodesi stipendiaadid võivad täiskohaga õppida mistahes õppekava järgi aeg-ajalt võetakse listist maha või pannakse juurde MBA kursused, mida ülikoolis õpetatakse; õppida võib kas bakalaureuse-, magistri- või ka doktoriõppes. Stipendium antakse kaheks aastaks, aga võimalikud on ka ühe- ja kolmeaastased stipendiumid.

Rhodesi fond tasub õppemaksu, lisaks saavad stipendiaadid igaks kuuks teatud summa majutuse ja elukondlike teenuste eest tasumiseks.https://web.archive.org/web/20140404005317/http://www.rhodeshouse.ox.ac.uk/about/faqs "FAQs about the Scholarships". Rhodes Trust.

Rhodesi stipendiume antakse Briti endistest asumaadest (Austraalia, Bermuda, Kanada, Hongkong, India, Jamaica ja Kariibi endised Briti kolooniad, Keenia, Uus-Meremaa, Pakistan, Lõuna-Aafrika ja selle naabrid Botswana, Lesotho, Malawi, Namiibia ja Svaasimaa, USA, Sambia) pärinevatele üliõpilastele ja ka sakslastele. 

Alates 1902. aastast on antud üle 7000 stipendiumi. Kuulsate stipendiaatide hulgas on olnud poliitikud Bill Clinton, Bob Hawke, Wasim Sajjad, Dominic Mintoff, John Turner ja Tony Abbott. Rhodesi stipendiumiprogrammi kaudu on teiste seas Oxfordis õppinud ka näiteks Robert Reich, Naomi Wolf, Stuart Hall, Rachel Maddow, Susan Rice, Strobe Talbott, David Chalmers ja Peter Hessler. 

Viited

Kategooria:Stipendiumid